শ্রমশ্রী প্রকল্প নিয়ে বিরাট ঘোষণা মমতার, কী বললেন দেখুন

ওয়েব ডেস্ক: মঙ্গলবার বর্ধমানের প্রশাসনিক সভায় যোগ দিয়ে ফের ভিনরাজ্যে অত্যাচারিত পরিযায়ী শ্রমিকদের নিয়ে মুখ খুললেন মুখ‍্যমন্ত্রী মমতা বন্দ‍্যোপাধ‍্যায় (Mamata Banerjee)। ভিনরাজ্যে থাকা শ্রমিকের পরিসংখ্যান তুলে ধরে ‘জামাই আদর’ করে নিয়ে যাওয়া হয়েছে বলে দাবি করলেন মুখ্যমন্ত্রী।

তাঁর কথায়, “আমাদের রাজ্যে ২২ লক্ষ পরিযায়ী শ্রমিক আছে যারা বাইরে আছে। এমনি দয়া করে নিয়ে যায়নি। তাঁদের ডেকে নিয়ে যাওয়া হয়েছে জামাই আদর করে। কারণ বিভিন্ন বিষয়ে তাঁরা দক্ষ। অথচ তাঁদের কপালে এখন লাঞ্ছনা, অত্যাচার জুটছে।”

আরও পড়ুন: মুম্বইয়ে আটক, মাসখানেক পর মৃত্যু কলকাতার পরিযায়ী শ্রমিকের

এদিনের সভামঞ্চ থেকে ফের একবার পরিযায়ী শ্রমিকদের বাংলায় ফিরে আসার আহ্বান জানিয়েছেন মুখ্যমন্ত্রী (Mamata Banerjee)। তিনি জানান, ভিনরাজ্য থেকে বাংলায় পরিযায়ী শ্রমিকরা ফিরলেই ৫ হাজার টাকা করে অর্থ সাহায্য পাবেন। একইসঙ্গে শ্রমিকের সন্তানদের পড়াশোনা থেকে সমস্ত সরকারি প্রকল্প আওতায় তাঁদের নিয়ে আসা হবে জানিয়েছেন মুখ্যমন্ত্রী। মুখ‍্যমন্ত্রী বলেন, ‘‘আমি কর্মশ্রী প্রকল্প করেছি। ৭৮ লক্ষ লোককে জব কার্ড দেওয়া হয়েছে এই প্রকল্পে।

দেখুন অন্য খবর